**Ministru kabineta rīkojuma projekta** **„Par Latvijas dalību Baltijas jūras valstu padomes darba grupā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | 1992.gada 5.-6. martā Dānijas ārlietu ministra organizētā konferencē tika pieņemta Kopenhāgenas deklarācija, ar kuru tika izveidota Baltijas jūras valstu padome (turpmāk – Padome) – vispārējs politisks reģiona starpvaldību sadarbības forums. Padomi veido 11 Baltijas jūras reģiona valstis (Zviedrija, Somija, Igaunija, Latvija, Lietuva, Vācija, Polija, Dānija, Norvēģija, Islande un Krievija), kā arī Eiropas Komisija. Padome identificē politiskos mērķus, izstrādā rīcības plānus, ierosina un īsteno reģionam nozīmīgus stratēģiskus projektus jomās, kuras 2008.gada jūnijā Rīgā pieņemtajā Padomes Reformas deklarācijā izvirzītas par piecām ilgtermiņa prioritātēm (izglītība un kultūra; enerģētika; vide; ekonomiskā attīstība; sabiedrības drošība un humānā dimensija), kā arī kalpo par forumu viedokļu un ideju apmaiņai reģionam aktuālos jautājumos.2006.gada 7. – 8.novembra Padomes Vecāko amatpersonu komitejas sanāksmē Kalmārā, Zviedrijā, tika pieņemts lēmums izveidot Padomes Darba grupu cīņai pret cilvēku tirdzniecību (turpmāk – Padomes darba grupa), kuras darbība vērsta uz centieniem apkarot pieaugušo cilvēku tirdzniecību, jo 2001.gada 31.oktobrī Padomes ietvaros tika izveidota Ekspertu grupa sadarbībai riska grupas bērnu jautājumos (Expert Group for Co-operation on Children at Risk), kuras uzdevums ir bērnu aizsardzība no jebkāda veida seksuālās ekspluatācijas (bērnu aizsardzība no šādiem noziedzīgiem nodarījumiem tiešsaistē; bērnu aizsardzība no iesaistīšanās prostitūcijā, nepilngadīgu personu bez pavadības un bērnu, kuri kļuvuši par cilvēku tirdzniecības upuriem, aizsardzība); bērnu aizsardzība no visa veida seksuālās vardarbības un citiem noziedzīgiem nodarījumiem pret tikumību un dzimumneaizskaramību; bērnu, kuri dzīvo institūcijās vai cita veida aprūpē ārpus ģimeniskās vides, tiesību aizsardzība.Lai nodrošinātu Padomes darba grupas turpmāku darbību, 2011.gada 21.septembra Padomes Vecāko amatpersonu komitejas sanāksmē Berlīnē, Vācijā, tika izskatīts jautājums par Padomes dalībvalstu iemaksām Padomes darba grupas budžetā.Šobrīd Padomes darba grupas nozīmīgākais projekts ir transnacionālā projekta DEFLECT (Data and Education on Forced Labour Exploitation and Counter Trafficking) īstenošana, kura mērķis ir uzlabot dalībvalstu un to kompetento iestāžu un nevalstisko organizāciju spējas darboties pret cilvēku tirdzniecību darbaspēka ekspluatācijas nolūkā un apkopot salīdzināmus datus. Projekta ietvaros plānots īstenot četrus apmācību seminārus, izstrādāt rokasgrāmatu darba inspektoriem, sagatavot datu vākšanas vadlīnijas un rekomendācijas (papildus sk. <http://www.cbss.org/Civil-Security-and-the-Human-Dimension/deflect-project>) .Līdz šim nav izstrādāti nacionālie normatīvie akti, kas noteiktu, ka Latvijai jāveic ikgadējās iemaksas Padomes darba grupas budžetā. Saskaņā ar Ministru kabineta 2009.gada 3.oktobra noteikumu Nr.1127 „Noteikumi par budžeta pieprasījumu izstrādāšanas un iesniegšanas pamatprincipiem” 24.3.apakšpunktu ministrijas var uzņemties jaunas valsts budžeta ilgtermiņa saistības maksājumiem starptautiskajās institūcijās un programmās tikai ar Ministru kabineta lēmumu.Ārlietu ministrija ar 2011.gada 27.septembra vēstuli Nr.21/622-3409 „Par iemaksu 2012.gadā CBSS TF-THB budžetā” ir informējusi Iekšlietu ministriju par iemaksas apmēru 2012.gadā un Latvijas puses dalības Padomes darba grupā turpināšanu līdz Padomes darba grupas mandāta beigām – 2014.gada 30.jūnijam. |
| 2. Pašreizējā situācija un problēmas | Latvija Padomes darba grupā darbojas kopš tās dibināšanas. Latviju Padomes darba grupā pārstāv Iekšlietu ministrijas deleģēts pārstāvis.Ja netiks nodrošināta iemaksu veikšana Padomes darba grupas budžetā, tad var rasties būtiskas problēmas darba grupas turpmākās darbības nodrošināšanai, plānojot turpmākos pasākumus, kuros tiek ņemtas vērā Latvijas intereses un tiek nodrošināta Latvijas ekspertu līdzdalība Padomes darba grupas īstenotajos projektos.Latvijas iemaksu veikšana Padomes darba grupas budžetā ir būtisks priekšnosacījums sadarbības veicināšanai ar Baltijas jūras reģiona valstīm cilvēku tirdzniecības apkarošanas jomā, jo šis sadarbības mehānisms cilvēku tirdzniecības novēršanai un apkarošanai ir uzskatāms par unikālu Baltijas jūras reģionā. Šāda sadarbība ilgtermiņā sniegs ieguldījumu arī cilvēku tirdzniecības novēršanas kopējās situācijas uzlabošanā Latvijā, jo Padomes darba grupas īstenotie projekti veicina pieredzes un informācijas apmaiņu starp tajos iesaistītajām valstīm, cilvēku tirdzniecības tendenču, to ietekmes izpēti reģionālā līmenī un par cilvēku tirdzniecību apkarošanu un novēršanu kompetento iestāžu un par cilvēku tirdzniecības upuru tiesību aizsardzību atbildīgo iestāžu darba kvalitātes pilnveidošanu. |
| 3.Saistītie politikas ietekmes novērtējumi un pētījumi | Projekts šo jomu neskar.  |
| 4.  Tiesiskā regulējuma mērķis un būtība | Ministru kabineta rīkojuma projekts paredz:– lai nodrošinātu Latvijas dalību Baltijas jūras valstu padomes Darba grupā cīņai pret cilvēku tirdzniecību (CBSS TF – THB) (turpmāk – Padomes darba grupa) un iespēju gūt tās atbalstu Latvijas interešu projektiem, atbalstīt Latvijas dalību šajā darba grupā;– Iekšlietu ministrijai nodrošināt eksperta dalību Padomes darba grupā un no budžeta programmas 01.00.00 „Iekšlietu politikas plānošana” līdzekļiem veikt iemaksas Padomes darba grupas budžetā attiecīgajam saimnieciskajam gadam noteiktajā apmērā;– jautājumu par nepieciešamo finansējumu iemaksas Padomes darba grupas budžetā nodrošināšanai 2013.gadā un turpmākajos gados izskatīt Ministru kabinetā 2013.gada un turpmāko gadu valsts budžeta projekta sagatavošanas procesā, ņemot vērā Baltijas jūras valstu padomes noteikto iemaksas apmēru.Iemaksas veikšana Padomes darba grupā 2012.gada budžetā atbilst Latvijas interesēm cilvēku tirdzniecības novēršanas politikas jomā, jo veicina starptautisku sadarbību Baltijas jūras reģionā. Padomes darba grupas īstenotie projekti nodrošina zināšanu un pieredzes apmaiņas iespējas Latvijas speciālistiem, kuri nodrošina attiecīgo noziedzīgo nodarījumu izmeklēšanu vai saukšanu pie kriminālatbildības, sabiedrības informēšanu un izglītošanu, cilvēku tirdzniecības upuru tiesību aizsardzību (Valsts policija, Valsts robežsardze, Ģenerālprokuratūra, Ārlietu ministrija, Labklājības ministrija, Valsts darba inspekcija, sociālie darbinieki, biedrība „Patvērums „Drošā māja”” u.c.). Vienlaikus šie projekti paplašina politikas plānošanā iesaistīto institūciju zināšanas par cilvēku tirdzniecības novēršanu un apkarošanu un cilvēku tirdzniecības upuru tiesību aizsardzību reģionā un veicina aktīvāku dalībvalstu speciālistu sadarbību.  |
| 5. Projekta izstrādē iesaistītās institūcijas  | Iekšlietu ministrija. |
| 6. Iemesli, kādēļ netika nodrošināta sabiedrības līdzdalība  | Projekts šo jomu neskar. |
| 7. Cita informācija | Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2011. gads** | Turpmākie trīs gadi (tūkst. latu) |
| **2012** | **2013** | **2014** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 2,7 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2,7 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 2,7 | 0 | 0 | 0 | 0 |
| 2.1. valsts pamatbudžets | 2,7 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar Padomes Pastāvīgā sekretariāta 2011.gada 8.marta vēstuli Latvija veica iemaksu Padomes darba grupas 2011. finanšu gada budžetā 2 702 latu (3 844 EUR) apmērā jeb 4% apmērā no Padomes darba grupas 2011.gada budžeta (96 100 EUR). 2011.gadā iemaksa Padomes darba grupas budžetā tika veikta no valsts pamatbudžeta programmas 01.00.00. „Iekšlietu politikas plānošana”, iekšēji pārdalot šim mērķim nepieciešamos līdzekļus no iemaksām citās starptautiskajās organizācijās. 2012.gada Padomes darba grupas budžets (dalībvalstu kopējais veicamo iemaksu apmērs, kā arī katras dalībvalsts iemaksas daļa) tika izskatīts 2011.gada 21.septembra Padomes Vecāko amatpersonu komitejas sanāksmē Berlīnē, Vācijā. Saskaņā ar Ministru kabineta 2011.gada 4.novembra sēdē (prot. Nr.63, 4.#, 14.punkts) nolemto tika atbalstīts Iekšlietu ministrijas priekšlikums 2012.gadā palielināt izdevumus 1 711 366 latu apmērā, tajā skaitā arī izdevumiem pasākumiem, lai nodrošinātu starptautiski uzņemto saistību izpildi. Minēto papildu izdevumu ietvaros paredzēti izdevumi arī iemaksas veikšanai Padomes darba grupas budžetā 2012.gadā 2 702 latu apmērā. 2013. un 2014.gadā izdevumi ilgtermiņa saistībām šim mērķim nav paredzēti.Katras valsts veicamā iemaksu daļa no kopējā Padomes darba grupas budžeta tiek noteikta ik gadus (rudenī). Latvijas iemaksas apmērs 2013. gadam un turpmākajiem gadiem var tikt noteikts citā apmērā, nekā tas paredzēts 2012.gadam. Jautājumu par nepieciešamo finansējumu iemaksas Padomes darba grupas budžetā nodrošināšanai 2013.gadā un turpmākajos gados jāizskata Ministru kabinetā 2013.gada valsts budžeta projekta sagatavošanas procesā, ņemot vērā Baltijas jūras valstu padomes noteikto iemaksas apmēru. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Projekta izpildi nodrošinās Iekšlietu ministrija. |
|  2. Projekta izpildes ietekme uz pārvaldes funkcijām | Projekts šo jomu neskar. |
| 3. Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar projekta izpildi nav nepieciešams veidot jaunas institūcijas. |
| 4. Projekta izpildes ietekme uz pārvaldes institucionālo struktūru. Esošu institūciju likvidācija |  Saistībā ar projekta izpildi nav plānots likvidēt esošās institūcijas. |
| 5. Projekta izpildes ietekme uz pārvaldes institucionālo struktūru. Esošu institūciju reorganizācija | Saistībā ar projekta izpildi nav plānots reorganizēt esošu institūciju vai arī apvienot esošas institūcijas. |
| 6. Cita informācija | Nav. |

Anotācijas II, IV. – VI. sadaļa – projekts šīs jomas neskar.

Iekšlietu ministrs R.Kozlovskis

Vīza: Valsts sekretāre I.Pētersone-Godmane

29.11.2011 11:58

1431

Lāsma Stabiņa, 67829674

lasma.stabina@iem.gov.lv